Official Journal L 309 , 19/11/1998 P. 0001 - 0006



TARYBOS REGLAMENTAS (EB) Nr. 2479/98 1998 m. lapkričio 12 d. iš dalies keičiantis Reglamentą (EB) Nr. 66/98, nustatantį tam tikras apsaugos ir kontrolės priemones, taikomas žvejybos veiklai Antarktikoje EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1997 m. gruodžio 18 d. Tarybos reglamentą (EB) Nr. 66/98, nustatantį tam tikras apsaugos ir kontrolės priemones, taikomas žvejybos veiklai Antarktikoje ir panaikinantį Reglamentą (EB) Nr. 2113/96([1]), ypač į jo 21 straipsnį, atsižvelgdama į Komisijos pasiūlymą, kadangi Konvencija dėl Antarktikos jūrų gyvųjų išteklių apsaugos, toliau - Konvencija, buvo patvirtinta Sprendimu 81/691/EEB([2]) ir Bendrijoje įsigaliojo nuo 1982 m. gegužės 21 d.; atsižvelgiant į 1980 m. gegužės 19 d. konferencijos dėl Antarktikos jūrų gyvųjų išteklių apsaugos pirmininko pareiškimą, pridėta prie tos konferencijos Baigiamojo akto, ypač į jo 5 dalį; kadangi savo kasmetiniame posėdyje 1997 m. lapkričio 7 d. Konvencija įkurta Antarktikos jūrų gyvųjų išteklių apsaugos komisija, toliau - CCAMLR, pagal savo Mokslo komiteto rekomendaciją patvirtino tam tikras apsaugos ir valdymo priemones CCAMLR konvencijos srityje laikotarpiui nuo 1997 m. lapkričio 7 d. iki 1998 m. lapkričio 6 d.; kadangi tos apsaugos priemonės tapo privalomos nuo 1998 m. gegužės 10 d.; kadangi reikia priimti nuostatą, kad užsiimti žvejybos veikla turi būti leidžiama tik laivams, kurie turi specialų žvejybos leidimą, išduotą pagal Reglamentą (EB) Nr. 1627/94([3]); kadangi, atsižvelgiant į tai, kad kai kurios apsaugos priemonės yra susijusios su žvejybos sezonais, prasidedančiais 1997 m. lapkričio 7 d. ar vėliau, CCAMLR nariai susitarė laikinai taikyti 1997 m. lapkričio 7 d. patvirtintas apsaugojimo priemones, nelaukiant, kol jos taps privalomomis; kadangi Bendrija, kaip Konvencijos susitariančioji šalis, turi užtikrinti, kad CCAMLR patvirtintos priemonės nuo nustatytų datų būtų taikomos žvejybos laivams, plaukiojantiems su valstybių narių vėliava; kadangi reikia atitinkamai iš dalies pakeisti Reglamentą (EB) Nr. 66/98, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 66/98 iš dalies pakeičiamas taip: 1) 2 straipsnio 1 dalis pakeičiama taip: "1. Teisę užsiimti žvejybos veikla 1 straipsnyje apibrėžtoje zonoje turi tik tie laivai iš šio straipsnio 2 dalyje paminėto sąrašo, kurie turi specialų žvejybos leidimą, išduotą valstybės narės, su kurios vėliava jie plaukioja, pagal Reglamento (EB) Nr. 1627/94(*) 7 straipsnį. ____________ (*) OL L 171, 1994 7 6, p. 7."; 2) 4 straipsnis iš dalies pakeičiamas taip: a) 3 dalyje "1997 m. lapkričio 7 d." pakeičiama į "1998 m. lapkričio 6 d."; b) pridedamos tokios dalys: "4. Dissostichus spp. tikslinė žvejyba FAO 48.5 Antarkties parajonyje ir FAO 58.4.1 ir 58.4.2 Antarktiniuose kvadratuose draudžiama nuo 1997 m. lapkričio 7 d. iki 1998 m. lapkričio 6 d. 5. Lepidonotothen squamifrons rūšies tikslinė žvejyba FAO 58.4.4 Antarktiniame kvadrate draudžiama nuo 1997 m. lapkričio 7 d., išskyrus žvejybą mokslo tyrimų tikslais. 6. Lepidonotothen squamifrons, Notothenia rossii, Channichthys rhinoceratus arba Bathyraja spp. tikslinė žvejyba FAO 58.5.2 Antarktiniame kvadrate draudžiama nuo 1997 m. lapkričio 7 d. iki 1998 m. lapkričio 6 d. 7. D. Mawsoni rūšies tikslinė žvejyba FAO 48.4 Antarkties parajonyje draudžiama, išskyrus žvejybą mokslo tyrimų tikslais."; 3) 5 straipsnyje: a) 2 ir 3 dalys pakeičiamos taip: "2. Nustatomi tokie Dissostichus eleginoides rūšies TAC: a) 3 300 tonų, FAO 48.3 Antarkties parajonyje nuo 1998 m. balandžio 1 d. iki rugpjūčio 31 d.; arba kol sugaunamas visas leistinas kiekis; b) 28 tonos, FAO 48.4 Antarkties parajonyje nuo 1998 m. balandžio 1 d. iki rugpjūčio 31 d.; arba kol sugaunamas visas a punkte nurodytas leistinas kiekis; c) 3 700 tonų, FAO 58.5.2 Antarkties kvadrate nuo 1997 m. lapkričio 7 d. iki 1998 m. lapkričio 6 d.; Jei vykdant Dissostichus eleginodes rūšies tikslinę žvejybą FAO 58.5.2 Antarkties kvadrate bet kurių vienu tinklu sugaunama Lepidonotothen squamifrons, Notothenia rossii, Channichthys rhinoceratus arba Bathyraja spp. rūšių priegauda yra: i) didesnis kaip 100 kg ir viršija 5 % bendro visos žuvies laimikio masės; ii) dvi tonos ir daugiau; tuomet žvejybos laivas plaukia į kitą žvejybos vietą, esančią ne arčiau kaip penkių jūrmylių atstumu. Žvejybos laivas negali grįžti į penkių jūrmylių sritį aplink vietą, kurioje priegauda viršijo 5 %, ne trumpiau kaip penkias dienas. Turi būti pranešama apie bendrą išmestų Dissostichus eleginodes kiekį ir masę, įskaitant "žele" būklės žuvį. Ši žuvis priskaičiuojama prie TAC. 3. Champsocephalus gunnari rūšies TAC FAO 48.3 Antarkties parajonyje nuo 1997 m. lapkričio 7 d. iki 1998 m. kovo 31 d. yra 4 520 tonų. Champsocephalus gunnari rūšies tikslinė žvejyba FAO 48.3 Antarkties parajonyje turi būti baigta, jei bet kurios iš 5 dalies i punkto išvardytų rūšių priegauda viršija nustatytas ribas. Jei vykdant Champsocephalus gunnari rūšies tikslinę žvejybą bet kuriuos vienu tinklu sugaunama bet kurios iš 5 dalies i punkto išvardytų rūšių priegauda yra: i) didesnė kaip 100 kg ir viršija 5 % bendro visos žuvies laimikio masės; ii) dvi tonos ir daugiau; tuomet žvejybos laivas plaukia į kitą žvejybos vietą, esančią ne arčiau kaip penkių jūrmylių atstumu. Žvejybos laivas negali grįžti į penkių jūrmylių sritį aplink vietą, kurioje priegauda viršijo 5 %, ne trumpiau kaip penkias dienas. Jei bet kuriuo vienu tinklu sugaunama Champsocephalus gunnari rūšies priegauda yra didesnė nei 100 kg ir daugiau kaip 10 % žuvų vidutinis ilgis yra mažesnis nei 24 cm, tuomet žvejybos laivas turi plaukti į kitą žvejybos vietą, esančią ne arčiau kaip penkių jūrmylių atstumu. Žvejybos laivas negali grįžti į vietą, kurioje daugiau kaip 10 % visų sugautų Champsocephalus gunnari rūšies žuvų buvo vidutiniškai trumpesnės kaip 24 cm vidutinio ilgio, ne trumpiau kaip penkias dienas."; b) 4 dalis iš dalies pakeičiama taip: i) pirmoje ir antroje pastraipose frazė "nuo 1996 m. lapkričio 2 d. iki 1997 m. lapkričio 7 d." pakeičiama į frazę "nuo 1997 m. lapkričio 7 d. iki 1998 m. lapkričio 6 d."; ii) ketvirta pastraipa pakeičiama taip: "Jei vykdant Electrona carlsbergi rūšies tikslinę žvejybą bet kurių vienu tinklu sugaunamų, kitų nei 5 dalies i punkte išvardytų tikslinių rūšių priegauda yra: i) didesnė kaip 100 kg ir viršija 5 % bendro visos žuvies laimikio masės; ii) dvi tonos ir daugiau; tuomet žvejybos laivas turi plaukti į kitą žvejybos vietą, esančią ne arčiau kaip penkių jūrmylių atstumu. Žvejybos laivas negali grįžti į penkių jūrmylių sritį aplink vietą, kurioje priegauda viršijo 5 %, ne trumpiau kaip penkių dienų laikotarpį."; c) 5 dalyje pridedamas toks punktas: "iii) vykdant bet kokią rūšies tikslinę žvejybą FAO 58.5.2 Antarkties kvadrate nuo 1997 m. lapkričio 7 d. iki 1998 m. lapkričio 6 d.: - Lepidonotothen squamifrons rūšies priegauda neturi viršyti 325 tonų; - Channichthys rhinoceratus rūšies priegauda neturi viršyti 80 tonų; - Bathyraja spp. priegauda neturi viršyti 120 tonų. Bet kurios pirmiau esančioje pastraipoje neišvardytos žuvų rūšies, kuriai negalioja jokie kiti laimikio apribojimai, priegauda FAO 58.5.2 Antarkties kvadrate neturi viršyti 50 tonų."; d) 6 dalis pakeičiama taip: "6. Vieta, kurioje priegauda viršija šiame straipsnyje nurodytas vertes, apibrėžiama kaip kursas, kuriuo žvejybos laivas plaukia iš vietos, kurioje žūklės priemonės buvo pirmąsyk išdėstytos, iki vietos, kurioje jos buvo vėl įtrauktos į laivą."; 4) 8 straipsnis iš dalies pakeičiamas taip: a) 1 dalies i punkte "1997 m. kovo 1 d." pakeičiama į "1998 m. balandžio 1 d.", o iii punktas panaikinamas; b) 2 dalies i punkte visos nuorodos į 1997 metus pakeičiamos nuorodomis į 1998 metus; 5) 11 straipsnio 1 ir 2 dalyse visos nuorodos į 1997 metus pakeičiamos nuorodomis į 1998 metus; 6) 12 straipsnis iš dalies pakeičiamas taip: a) 1 dalyje: i) a punkte frazė "nuo 1996 m. lapkričio 2 d. iki 1997 m. rugpjūčio 31 d." pakeičiama į frazę "nuo 1997 m. lapkričio 7 d. iki 1998 m. lapkričio 6 d.", o frazė "pradedant 1997 m. kovo 1 d." pakeičiama į frazę "nuo 1998 m. balandžio 1 d. iki rugpjūčio 31 d."; ii) b punkte frazė "nuo 1996 m. lapkričio 2 d. iki 1997 m. kovo 31 d." pakeičiama į frazę "nuo 1997 m. lapkričio 7 d. iki 1998 m. kovo 31 d.", iii) c ir d punktai išbraukiami; b) 5 dalis išbraukiama 7) 16 straipsnyje papildomai įrašoma tokia pastraipa: "Tiriamoji žvejyba CCAMLR konvencijos zonoje draudžiama, nebent būtų leista pagal V priedą."; 8) 18 straipsnis pakeičiamas taip: "18 straipsnis Krabų žūklė apibrėžiama kaip bet kokia komercinė žvejybos veikla, kurios tikslinė rūšis yra bet kuris krabų grupės atstovas (Decapoda būrys, Reptantia pobūris)."; 9) 19 straipsnyje: a) a punktas pakeičiamas taip: "a) krabai FAO 48.3 Antarkties parajonyje nuo 1997 m. lapkričio 7 d. iki 1998 m. lapkričio 6 d.;"; b) b punkte frazė "nuo 1997 m. kovo 1 d. iki rugpjūčio 31 d." pakeičiama į frazę "nuo 1997 m. balandžio 1 d. iki 1998 m. rugpjūčio 31 d."; c) c punktas pakeičiamas taip: "c) Champsocephalus gunnari rūšies FAO 48.3 Antarkties parajonyje nuo 1997 m. lapkričio 7 d. iki 1998 m. kovo 31 d.;"; d) d punkte frazė "nuo 1996 m. lapkričio 2 d. iki 1997 m. rugpjūčio 31 d." pakeičiama į frazę "nuo 1997 m. lapkričio 7 d. iki 1998 m. lapkričio 6 d."; e) e punktas naikinamas; 10) I priedas pakeičiamas šio reglamento I priede pateiktu tekstu; 11) II priedas išbraukiamas. 12) IV priedas iš dalies pakeičiamas pagal šio reglamento II priede pateiktus pakeitimus. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. lapkričio 12 d. Tarybos vardu Pirmininkas E. HOSTASCH I PRIEDAS "I PRIEDAS REIKALAUJAMI KRABŲ ŽVEJYBOS FAO 48.3 ANTARKTIES PARAJONYJE DUOMENYS Duomenys apie laimikį ir pastangas Reiso aprašymas: reiso kodas, laivo kodas, leidimo numeris, metai. Gaudyklių aprašymas: schemos ir kita informacija, įskaitant gaudyklės formą, matmenis, tinklo akių dydį, piltuvo padėtį, angą ir kryptį, kamerų skaičių ir pabėgimo angą. Pastangų aprašymas: data, laikas, įrangos užmetimo platuma ir ilguma, kompaso pelengas gaudyklėms, bendras užmestų gaudyklių skaičius, tarpai tarp gaudyklių linijoje, prarastų gaudyklių skaičius, gylis, įmirkimo trukmė, masalo tipas. Laimikio aprašymas: pasilikto laimikio kiekis ir masė, visų rūšių priegauda (žr. 1 lentelę), didėjantis registracijos numeris, skirtas susieti su mėginių informacija. 1 lentelė Informacija, kurią reikia pateikti apie priegaudos rūšis žvejojant krabus FAO 48.3 Antarkties parajonyje. Rūšis Duomenys, kuriuos reikia pateikti Dissostichus eleginoides Skaičius ir apytikslė bendra masė Notothenia rossii Skaičius ir apytikslė bendra masė Kitos rūšys Apytikslė bendra masė Biologiniai duomenys Šiems duomenims surinkti, krabų mėginiai turi būti imami iš linijos, ištrauktos prieš pat vidurdienį, surenkant visą išilgai linijos išdėstytų keleto gaudyklių turinį, kad imties dalyje būtų 35-50 vienetų. Reiso aprašymas: reiso kodas, laivo kodas, leidimo numeris. Mėginio aprašymas: data, įrangos užmetimo vieta, kompaso pelengas gaudyklėms, linijos numeris. Duomenys: rūšys, lytis, ne mažiau kaip 35 gyvūnų ilgis, šakniagalvių parazitų (rhizocephala)buvimas (nebuvimas), krabų paskirties registras (pasiliekami, išmetami, sunaikinami), gaudyklės, kurioje buvo krabai, numeris." II PRIEDAS IV PRIEDO PAKEITIMAI 1. 2 skyriaus pirmas sakinys pakeičiamas taip: "Ūdos turi būti užmestos tik naktį (t. y. tamsos valandomis tarp jūrinio saulėlydžio ir aušros; jūrinio saulėlydžio ir aušros laiką bet kurioje platumoje vietos laiku ir visomis dienomis galima surasti jūrų almanache. Nurodant bet kokį laivo operacijų ar stebėtojo pareiškimų laiką, reikia nurodyti skirtumą nuo GMT laiko)." 2. 3 skyrius pakeičiamas taip: "3. Draudžiama išmesti į jūrą subproduktus, kai yra užmestos ūdos. Reikėtų vengti išmesti subproduktus ir traukiant ūdas. Jei tai neišvengiama, subproduktai turi būti išmetami priešingoje laivo pusėje, nei ta, kurioje užmetamos ar ištraukiamos ūdos." 3. 8 skyrius išbraukiamas. [1] OL L, 1998 1 10, p. 1. [2] OL L 252, 1981 9 5, p. 26. [3] OL L 171, 1994 7 6, p. 7.